U-I-237/03
Natisni
Opravilna št.:
U-I-237/03
Datum odločitve:
23. 9. 2004
ECLI:
ECLI:SI:USRS:2004:U.I.237.03
Akt:
Odlok o ustanovitvi javnega vzgojno-izobraževalnega in vzgojno-varstvenega zavoda Osnovna šola Lenart (Uradni list RS, št. 81/03)
Odlok o ustanovitvi javnega vzgojno-izobraževalnega in vzgojno-varstvenega zavoda Osnovna šola Sv. Trojica (Uradni list RS, št. 81/03)
Odlok o ustanovitvi javnega vzgojno-izobraževalnega in vzgojno-varstvenega zavoda Osnovna šola Sv. Jurij (Uradni list RS, št. 82/03)
Odlok o ustanovitvi javnega vzgojno-izobraževalnega in vzgojno-varstvenega zavoda Osnovna šola Voličina (Uradni list RS, št. 82/03)
Izrek:
Pobuda za začetek postopka za oceno ustavnosti in zakonitosti Odloka o ustanovitvi javnega vzgojno-izobraževalnega in vzgojno-varstvenega zavoda Osnovna šola Lenart (Uradni list RS, št. 81/03), Odloka o ustanovitvi javnega vzgojno- izobraževalnega in vzgojno-varstvenega zavoda Osnovna šola Sv.

Trojica (Uradni list RS, št. 81/03), Odloka o ustanovitvi javnega vzgojno-izobraževalnega in vzgojno-varstvenega zavoda Osnovna šola Sv. Jurij (Uradni list RS, št. 82/03) in Odloka o ustanovitvi javnega vzgojno-izobraževalnega in vzgojno- varstvenega zavoda Osnovna šola Voličina (Uradni list RS, št. 82/03) se zavrže.
Evidenčni stavek:
Ustavno sodišče ni pristojno za odločanje o ustavnosti in zakonitosti posamičnega akta (občinski odlok o ustanoviti javnega zavoda).
Geslo:
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Darko Rebernik, Lenart v Slovenskih Goricah
Datum vloge:
8. 12. 2003
Vrsta odločitve:
sklep
Vrsta rešitve:
zavrženje
Dokument:
US23827
Dokument v PDF obliki:
U-I-237-03.pdf
116 KB
Prenesite datoteko
U-I-237/03-4
23. 9. 2004
SKLEP
Ustavno sodišče je v postopku za preizkus pobude Darka Rebernika iz Lenarta v Slovenskih Goricah na seji dne 23. septembra 2004
sklenilo:
Pobuda za začetek postopka za oceno ustavnosti in zakonitosti Odloka o ustanovitvi javnega vzgojno-izobraževalnega in vzgojno-varstvenega zavoda Osnovna šola Lenart (Uradni list RS, št. 81/03), Odloka o ustanovitvi javnega vzgojno- izobraževalnega in vzgojno-varstvenega zavoda Osnovna šola Sv.
Trojica (Uradni list RS, št. 81/03), Odloka o ustanovitvi javnega vzgojno-izobraževalnega in vzgojno-varstvenega zavoda Osnovna šola Sv. Jurij (Uradni list RS, št. 82/03) in Odloka o ustanovitvi javnega vzgojno-izobraževalnega in vzgojno- varstvenega zavoda Osnovna šola Voličina (Uradni list RS, št. 82/03) se zavrže.
Obrazložitev
1. Pobudnik izpodbija v izreku citirane odloke o ustanovitvi javnih vzgojno-izobraževalnih in vzgojno-varstvenih zavodov (Osnovne šole Lenart, Osnovne šole Sv. Trojica, Osnovne šole Sv. Jurij in Osnovne šole Voličina). Izpodbijani akti naj bi bili v neskladju z določbami 51., 54., 57., 58. in 59. člena Zakona o zavodih (Uradni list RS, št. 12/91 in nasl. - ZZ) in z določbami 44., 45. in 140. člena Zakona o organizaciji in financiranju vzgoje in izobraževanja (Uradni list RS, št. 12/96 in nasl. - ZOFVI) ter z določbami 3., 4. in 6. člena Odredbe o pogojih za ustanavljanje javnih vrtcev (Uradni list RS, št. 11/99).
2. Ustavno sodišče na podlagi prvega odstavka 21. člena Zakona o Ustavnem sodišču (Uradni list RS, št. 15/94 - v nadaljevanju ZUstS) odloča med drugim o ustavnosti in zakonitosti predpisov in splošnih aktov za izvrševanje javnih pooblastil.
3. Izpodbijani odloki niso predpisi, temveč akti o ustanovitvi javnih zavodov. Takšni akti so posamični akti, čeprav jih je v obliki odloka sprejel Občinski svet Občine Lenart. Takšno stališče je Ustavno sodišče že zavzelo npr. v sklepu št. U-I- 105/92 z dne 9. 11. 1994 (OdlUS III, 120). Ustavno sodišče ni pristojno za odločanje o ustavnosti in zakonitosti posamičnih aktov, zato v primeru izpodbijanih odlokov ni izpolnjen procesni pogoj iz 21. člena ZUstS za njihovo ustavnosodno presojo.
4. Glede na četrti odstavek 1. člena Zakona o upravnem sporu (Uradni list RS, št. 50/97 in nasl. - v nadaljevanju ZUS) se lahko zakonitost aktov državnih organov, izdanih v obliki predpisa, kolikor urejajo posamična razmerja, presoja v upravnem sporu. V upravnem sporu odloča na prvi stopnji Upravno sodišče, kolikor ni z zakonom drugače določeno (9. člen ZUS). Pobudnik zato lahko sporne določbe izpodbijanih odlokov izpodbija s tožbo pri Upravnem sodišču v roku trideset dni od vročitve tega sklepa (četrti odstavek 21. člena ZUS).
5. Ker ne gre za akte, za presojo katerih bi bilo pristojno, Ustavno sodišče ni ugotavljalo izpolnjenosti drugih procesnih predpostavk.
6. Ustavno sodišče je sprejelo ta sklep na podlagi 25. člena ZUstS v sestavi: podpredsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Podpredsednik
dr. Janez Čebulj